ddrg/super_eurlex huggingface dataset:
E.

arvestades, et komisjon ei lisanud kõnealusele meetme eelnõule põhiõigustele avaldatava mõju hindamist, nagu on ette nähtud komisjoni 27. aprilli 2005. aasta teatises põhiõiguste harta järgimise kohta komisjoni õigusaktide ettepanekutes (KOM(2005)0172); arvestades, et komisjon ei konsulteerinud ei Euroopa andmekaitseinspektoriga, nagu Euroopa Parlamendi ja nõukogu 18. detsembri 2000. aasta määruse (EÜ) nr 45/2001 üksikisikute kaitse kohta isikuandmete töötlemisel ühenduse institutsioonides ja asutustes ning selliste andmete vaba liikumise kohta (2) artikli 28 lõige 2 ette näeb, ega artikli 29 kohaselt loodud andmekaitse töörühma või Euroopa Liidu Põhiõiguste Ametiga; arvestades, et ei ole ka läbi viidud ühtegi uuringut selliste seadmete võimalike mõjude kohta reisijate tervisele;
5.

rõhutab, et teenuste osutamise vabadus ei ole ülimuslik Euroopa Liidu põhiõiguste hartas sätestatud põhiõiguste, eriti ametiühingute õiguse suhtes osaleda töövõitlusalases tegevuses, eriti arvestades, et see on paljudes liikmesriikides põhiseaduslik õigus; rõhutab seetõttu, et eespool nimetatud Euroopa Kohtu otsused Rüfferti, Lavali ja Viking Line'i kohtuasjades näitavad, et on vajalik selgitada, et aluslepingutes ette nähtud majandusvabadust tuleks tõlgendada nii, et see ei takistaks liikmesriikide ja ühenduse õiguses tunnustatud sotsiaalsete põhiõiguste, kaasa arvatud läbirääkimisõiguse, kollektiivlepingute sõlmimise ja jõustamise õiguse ning töövõitlusalases tegevuses osalemise õiguse teostamist ega rikuks tööturu osapoolte tegevusvabadust nende põhiõiguste teostamisel, et kaitsta oma sotsiaalseid huve ja töötajaid;
21.

kutsub nõukogu ja liikmesriike üles selgitama ÜRO Julgeolekunõukogu resolutsiooni 1816(2008) raames teostatava ELi mereväeoperatsiooni eesmärke, et suruda maha relvastatud röövid ja piraatlus Somaalia ranniku lähistel; võtab teadmiseks, et ÜRO Julgeolekunõukogu resolutsioonid 1816(2008) ja 1838(2008) koostati ÜRO põhikirja VII peatüki alusel, mis on ainus võimalus seadustada jõu kasutamist; rõhutab siiski, et mingil juhul ei tohiks piraatlust ega võitlust piraatluse vastu käsitleda sõjategevusena; nõuab tungivalt, et Euroopa Ülemkogu käsitleks piraatlust kehtiva rahvusvahelise õiguse kohaselt kuriteona;
9.

on arvamusel, et Balkani riikides ei tohiks enam sõja tõttu kannatanud naistesse suhtuda kui sõjategevuse ohvritesse, vaid pigem kui stabiliseerimise ja konfliktide lahendamise osalistesse; rõhutab, et Balkani riikide naised saavad nimetatud rolli täita alles siis, kui nad on võrdselt esindatud poliitilises ja majanduslikus otsustusprotsessis; väljendab heameelt kvootide üle ja kutsub riike, mis ei ole veel seda teinud, toetama naiste esindatust, ja vajadusel kehtestama erakondades ja rahvusassambleedes tõhusalt kvoote, ning julgustab riike, mis on seda juba teinud, nimetatud protsessi jätkama, et tagada naiste osalemine poliitikaelus ja saada üle alaesindatusest, et eemaldada lõplikult takistused karjääriredelil tõusmisele ja võtma positiivseid meetmeid tagamaks, et naised ja mehed saaksid juba noorelt teada kodanikuõigustest ja rakendaksid neid;
E.

arvestades, et tegu on üksnes viimaste sammudega meetmeahelast, millega valitsus on püüdnud opositsiooniliikmeid, dissidente ja rahvusvahelisi vaatlejaid ähvardada;
K.

arvestades, et kormoranide poolt tekitatud kahjude tõkestamiseks mõeldud meetmete heakskiitmine ja rahastamine on küll liikmesriikide või piirkondade pädevuses, kuid lähtudes juba ainult sellest, et kormoran on rändava eluviisiga, on kormoranide asurkondade säästvat majandamist võimalik tagada üksnes kõikide asjaomaste liikmesriikide ja piirkondade koordineeritud tegevuse kaudu koos ELi abiga;
23.

arvestades, et igal institutsioonil on oma veebisait, kus on võimalik esitada kaebusi, avaldusi jne, ning arvestades, et see ajab kodanikke segadusse eri institutsioonide eristamisel, tervitab interaktiivse käsiraamatu väljatöötamist, mille eesmärk on aidata kodanikel kindlaks teha kõige õigem institutsioon oma probleemide lahendamiseks;
B.

arvestades, et ettepanekut võtta vastu Euroopa väikeettevõtjate õigusakt tervitatakse soojalt, kuid see on ainult siis tõhus, kui selle rakendamiseks eksisteerib liikmesriigi ja Euroopa tasandil konkreetne kohustus;
K.

arvestades, et Vietnami lõunaosas elava khmeri vähemusrahvuse (khmer krom) liikmeid on taga kiusatud nende usuliste veendumuste pärast ning nende maid on võõrandatud; arvestades, et võimud heitsid umbes 20 khmer kromi rahvusest buda munka mungaseisusest välja, kuna nad osalesid 2007. aasta veebruaris suuremat usuvabadust nõudval rahumeelsel protestiaktsioonil, ja määrasid viiele neist vanglakaristuse; arvestades, et Vietnami võimud panid khmer kromi munga Tim Sakhorni pärast vanglast vabanemist 2008. aasta juunis koduaresti; arvestades, et võimud on kasutanud ülemäärast jõudu maatülide lahendamist taotlevate khmer kromi talupidajate vastu,
L.

rõhutab, et struktuuripoliitika moodustas programmitöö perioodil 2000–2006 Euroopa Liidu eelarve suuruselt teise osa ning see on samuti väga oluline ELi poliitikavaldkond perioodil 2007–2013;
E.

arvestades, et Euroopa integratsioon on rajatud valmisolekule 20. sajandi traagilise ajaloo üle kokkuleppele jõuda ja äratundmisele, et selline leppimine keerulise ajalooga ei tähenda kollektiivset süütunnet, vaid moodustab tugeva aluse ühise Euroopa tuleviku rajamiseks ühiste väärtuste toel,
19.

tuletab meelde, et vastavalt Amsterdami lepingule lisatud protokollile liikmesriikide parlamentide rolli kohta Euroopa Liidus peaks liikmesriikide parlamendid ja Euroopa asjade komisjonide konverents (COSAC) olema eriliselt kaasatud vabadusel, turvalisusel ja õigusel rajaneva ala poliitikaga tegelemisse; on arvamusel, et see kaasatus peab puudutama nii otsustusprotsessi arenemise etappi kui ka liidu õigusaktide rakendamise etappi, et Euroopa õiguslooja ja liikmesriigi seadusandja saaksid vastu võtta vajalikud muudatused ja parandused neis valdkondades, mis kuuluvad nii praegu kui ka edaspidi jagatud pädevusse; kutsub seega pädevaid parlamendikomisjone nii liikmesriikide kui ka Euroopa tasandil üles looma püsivaid kontakte õigusloome eriküsimuste valdkonnas, jagades kogu kasulikku teavet Euroopa ja liikesriikide tasandil läbipaistva ja tõhusa õigusloomeprotsessi huvides; toetab erikohtumiste korraldamist Euroopa seadusandjate vahel, nagu see, mis toimus 6. aprillil 2008 liikmesriikide parlamentide esindajatega seoses terrorismivastase võitluse raamotsuse läbivaatamisega, mis võimaldas hinnata mitte ainult kehtivate liidu õigusaktide kohaldamise probleeme, vaid ka nõukogus arutatavate muudatusettepanekute asjakohasust;
A.

arvestades, et 24. oktoobril 2008. aastal möödub kolmteist aastast Rahvusliku Demokraatialiiga peasekretäri Aung San Suu Kyi ebaõiglasest vangistamisest poliitvangina; arvestades, et lisaks sellele hoitakse jätkuvalt julmades tingimustes kinni 2 120 inimest üksnes selle eest, et nad on väljendanud soovi tuua Birmasse demokraatiat; ning arvestades, et 3. oktoobril 2008. aastal pöördus äsja ametisse määratud ÜRO inimõiguste ülemkomissar Navanethem Pillay ametlikult Birma sõjaväevõimude poole, et need vabastaksid kõik poliitvangid;
B.

arvestades, et komisjon märgib oma 31. mai 2006. aasta teatises kooskõlastatud maksupettuste vastase võitluse tõhustamise strateegia väljatöötamise vajaduse kohta (KOM(2006)0254), et liikmesriigid ei kasuta piisavalt halduskoostöö võimalusi, mis on avanenud õigusraamistiku tugevdamisega määruse (EÜ) nr 1798/2003 (3) näol, ja et komisjon leiab, et halduskoostöö kasutamine ei ole proportsionaalne ühendusesisese kaubanduse mahuga;
58.

taaskinnitab vajadust selge nägemuse, poliitilise tegevuskava ja pikaajalise strateegia järele seoses UNHRC tegevusega ning ELi liikmesriikide tegevusega selles organis, eriti mis puudutab UNHRC läbivaatamist, mis peaks toimuma 2011. aastal; on seisukohal, et see strateegia peaks hõlmama selgeid võrdlusaluseid; sellega seoses palub ELil: — taaskinnitada ja kaitsta kindlalt inimõiguste universaalsuse, jagamatuse ja vastastikuse sõltuvuse põhimõtteid; — tagada, et säilib UNHRC suutlikkus tegeleda üksikute riikide olukorraga, sealhulgas riigipõhised mandaadid, ja et seda tugevdatakse; — tagada üldiselt erimenetluste sõltumatus ja tõhusus ning töötada selle nimel, et UNHRC liikmed täidaksid oma kohustuse teha erimenetlustega koostööd; — töötada üldise korrapärase läbivaatamise protsessis sõltumatute järelevalvemehhanismide ja järelduste tugevdamise nimel; — taaskinnitada UNHRC kui peamise ja õiguspärase rahvusvahelise inimõiguste foorumi erilist rolli ja seda, et ta täiendab teisi ÜRO organeid; — kaitsta ÜRO inimõiguste ülemvoliniku büroo sõltumatust; — tugevdada oma väljapoole suunatud koalitsiooni moodustamise strateegiat, eelkõige piirkondadevaheliste algatuste kaudu; — tugevdada oma sisemist/välist usaldusväärsust inimõiguste valdkonnas, eelkõige lepingu ratifitseerimise kaudu;
C.

arvestades, et piiriületuspunktid Gaza sektorisse sisenemiseks ja sealt väljumiseks on olnud 18 kuud suletud ning inimeste ja kaupade liikumisele kehtestatud embargo on mõjutanud elanike igapäevaelu ning halvanud veelgi majandustegevust Gaza sektoris ega ole võimaldanud Jordani Läänekalda olukorra olulist paranemist; arvestades, et embargo Gaza sektori suhtes on rahvusvahelise humanitaarõigusega vastuolus olev kollektiivne karistus;
A.

arvestades, et Euroopa Liidu põhiõiguste harta artiklis 31 on sätestatud, et igal töötajal on õigus töötingimustele, mis on tema tervise, ohutuse ja väärikuse kohased, ja maksimaalse tööaja piirangule ning igapäevastele ja -nädalastele puhkeaegadele ja iga-aastasele tasulisele puhkusele;
7.

on seisukohal, et komisjon peaks kas esitama eksitava ja võrdleva reklaami direktiivi muudatusettepaneku, et sellesse lisataks mis tahes asjaoludel eksitavaks peetavate tavade „must nimekiri”, või laiendama ebaausate kaubandustavade direktiivi, et see hõlmaks ka ettevõtjate vahelisi lepinguid, võttes eriti arvesse selle direktiivi I lisa punkti 21; nõuab, et komisjon esitaks 2009. aasta detsembriks aruande võetud meetmete kohta;
25.

on seisukohal, et Rijeka sadama arendamine Horvaatias on Euroopa Liidule äärmiselt oluline projekt; on veendunud, et Euroopa Liidu huvides on seda projekti võimalikult kiiresti alustada;
51.

juhib tähelepanu, et piirkondlikel nõuandekomisjonidel on oluline osa ühise kalanduspoliitika otsuste tegemise protsessis, kuna nendesse kuuluvad kalavarude hindamise eest vastutavad kalurid ja teadlased; on arvamusel, et nende tegevust tuleks korralikult toetada;
L.

arvestades, et endise presidendi Lansana Conté poolt toime pandud inimõiguste rikkumiste arv on väga murettekitav, kusjuures tsiviilelanikkonna vastu on sõjaväe ja politseijõudude poolt kasutatud ülemäärast jõudu, isikuid on meelevaldselt ja kohtuotsuseta kinni peetud ning rikutud on sõnavabadust;
6.

on seisukohal, et rakendamise etapis tuleb kasuks teatud paindlikkus, mis puudutab üldlennundust; usub, et seda aitaks saavutada teatud järelevalvevolituste delegeerimine spordi- ja harrastuslennunduse liitudele ja organisatsioonidele, kes on asjakohaste lennundusasutuste järelevalve all, ning tingimusel, et puudub huvide konflikt;
34.

väljendab muret Kosovo majandusliku olukorra ning reformide aeglase tempo, korruptsiooni ja organiseeritud kuritegevuse negatiivse mõju pärast nii majandusele kui ka Kosovo ametiasutuste usaldusväärsusele; rõhutab, et Kosovo valitsus peab tegema ehtsaid pingutusi, et tagada suurem läbipaistvus ja vastutustundlikkus ning tugevdada sidet poliitilise tasandi ja kodanikuühiskonna vahel; kutsub Kosovo valitsust üles kasutama nii riigi kui ka rahvusvaheliste toetajate annetatud raha läbipaistval ja vastutustundlikul viisil ning nõuab tungivalt, et komisjon aitaks Kosovol avaliku sektori vastutuse ja majandusliku läbipaistvuse valdkonnas liikuda lähemale Euroopa standarditele; on seisukohal, et see on ligitõmbava investeerimiskeskkonna loomise ja ettevõtluse arendamise seisukohalt väga oluline;
19.

on arvamusel, et maaelu arengu poliitikat ja keskkonnakaitse integreerimist ELi põllumajandussektorisse tuleb tugevdada; on sellegipoolest seisukohal, et maaelu arengu fondist ei piisa, et rahastada bioloogilise mitmekesisuse ja põlislooduse kaitsmist, arvestades fondi ressursse, kavu ja asjatundlikkust;
5.

nõuab tungivalt, et komisjon ja AKV riigid kasutaksid parimal viisil kaubandusabiks olemasolevaid rahastamisvahendeid, et toetada reformiprotsessi majandusarengu seisukohast olulistes valdkondades; parandaksid infrastruktuuri, kus see vajalik on, kuna majanduspartnerluslepingutes pakutavaid võimalusi on võimalik ainult siis igakülgselt ära kasutada, kui AKV riikide suhtes kehtestatakse tugevad kaasnevad meetmed, hüvitaksid tollitulude netokahjumi ja julgustaksid maksureformi, et ei väheneks avaliku sektori investeeringud sotsiaalvaldkondadesse; investeeriksid tootmisahelasse eksporttoodangu mitmekesistamiseks; toodaksid suurema lisandväärtusega eksportkaupu; ning investeeriksid väiketootjate ja eksportööride koolitusse ning toetamisse, et nad suudaksid täita ELi sanitaar- ja fütosanitaarstandardeid;
79.

tuletab meelde, et taastuvate energiaallikate pidevalt muutuva iseloomu tõttu on ülioluline arendada elektriühenduste võimsust ühenduse tasandil ning pöörata sealjuures eelkõige tähelepanu liidu energiaturul kõige enam isoleeritud liikmesriikidele ja piirkondadele, et varustada liikmesriigid vahenditega, mida on tarvis taastuvenergia 20%-lise osakaalu saavutamiseks 2020. aastaks;
37.

on arvamusel, et arvestades peremudeli muutusi ja naiste järkjärgulist sisenemist tööturule, on oluline reformida tavapärast ülalpeetavate hooldamise korraldust; soovitab liikmesriikidel laiendada ja täiendada oma sotsiaalteenustega tagatud kaitsemeetmeid, et tagada, et eneseteostuse õigust kasutataks alati võrdsetel alustel ja ülalpeetavate eest hoolitsetaks;
A.

arvestades, et EL on kehtestanud eesmärgi 2020. aastaks vähendada kasvuhoonegaaside heitkoguseid vähemalt 20% võrra ja toota 20 % energiast taastuvatest energiaallikatest, ning arvestades, et ELi jõupingutused on lisaks suunatud energiatõhususe suurendamisele 20% võrra sama aja jooksul;
104.

on seisukohal, et sisserändajatest vähemustega seotud kõige pakilisem vajadus on nende võimalikult kiire integreerimine selle riigi ühiskonda, kus nad asuvad, tagades samas, et integreerumine on vastastikune; on seisukohal, et sama tähtis on tunnustada iga liikmesriigis sündinud ja seal elava isiku õigust kodanikuõigustele; on veendunud, et pikaajaliste elanike õigus osaleda poliitilises elus kohalikul tasandil soodustaks sotsiaalset ja poliitilist integratsiooni;
L.

arvestades, et Djibouti ees seisavad jätkuvalt väga suured probleemid ja riigi olukord on maailma toidukriisi tagajärjel muutumas murettekitavaks; arvestades, et Etioopia somaali piirkond Ogaden kannatab ägeda põua alla ning vaatamata hiljutistele edusammudele maailma toiduabi programmi toiduabi kohaletoimetamisel piirkonnas, ei jõua piirkonna elanikeni nendele mõeldud toiduabi, mis on valitsuse kontrolli all, ning jätkuvalt tuleb teateid viivitustest, mis on tingitud sellest, et somaali piirkonnas liikumiseks on vaja sõjaväe luba;
E.

arvestades, et liikmesriigid on endale direktiivi 2002/73/EÜ ülevõtmisega enne 5. oktoobrit 2005 võtnud mitu kohustust, nagu: — sellise asutuse või selliste asutuste määramine, kelle pädevusse kuulub meeste ja naiste võrdse kohtlemise edendamine, analüüsimine, jälgimine ja toetamine; — dialoogi edendamine tööturu osapoolte vahel eesmärgiga toetada võrdset kohtlemist, sealhulgas järelevalve teostamine töötavade, kollektiivlepingute jne üle; — asjaomaste valitsusväliste organisatsioonidega peetava dialoogi innustamine eesmärgiga edendada võrdse kohtlemise põhimõtet; — võrdse kohtlemise edendamine töökohal läbimõeldud ja süstemaatilisel viisil, näiteks avaldades ettevõttes soolist võrdõiguslikkust käsitlevaid aruandeid, milles esitatakse korrapäraselt teavet meeste ja naiste võrdse kohtlemise kohta; — tõhusad meetmed, et tagada direktiivi rikkumise korral tegelikud karistused, mille puhul ohvrile makstava hüvitise ülemmäära ei saa enne kindlaks määrata, välja arvatud väga vähestel juhtudel; — selle tagamine, et soolise diskrimineerimise ja ahistamise ohvreid toetavatele isikutele pakutakse pahatahtliku kohtlemise eest samasugust kaitset; — komisjonile aruandmine iga nelja aasta tagant nende meetmete kohta, mida on võetud eriliste eeliste andmiseks oma kutsealal alaesindatud soole, ning nende rakendamise kohta; — selle tagamine, et need lepingute või kokkulepete sätted, mis on vastuolus kõnealuse direktiiviga, muudetakse või tunnistatakse kehtetuks;
56.

rõhutab vajadust tõsta esikohale poliitiliste erakondade arengu, rahvusassambleesse kuuluvate teemapõhiste komisjonide, kodanikuühiskonna ja meedia toetamise; on seisukohal, et rahvusvahelisel kogukonnal on kohustus rahastada valimiseelarvet, kas täielikult või osaliselt, ja pakkuda abi, et rakendada Afganistani valimisseaduse kõiki sätteid, sealhulgas neid, mis on seotud kandidaatide tausta kontrollimisega;
5.

rõhutab vajadust midagi ette võtta Kenyas levinud karistamatuse õhkkonna suhtes ning tuua aastataguste valimiste järel vägivallatsenud isikud kohtu ette; nõuab, et uurimise läbiviimiseks ja süüdistuste esitamiseks moodustataks kohalikest ja rahvusvahelistest juristidest koosnev sõltumatu komisjon; märgib, et teoreetiliselt on president Kibaki ja peaminister Odinga sellise komisjoni moodustamises kokku leppinud, kuid see on siiani loomata;
37.

rõhutab, kui tähtis on eelarve usaldusväärne haldamine, mis põhineb eeskirjade ja menetluste kogumil, millega määratakse kindlaks avaliku sektori eelarvete koostamine, rakendamine ja järelevalve keskmise ajavahemiku jooksul, võttes arvesse liikmesriikide eelarvete konsolideerimist ja avaliku sektori kulutuste ümberkorraldamist, millega kaasneb kontekstianalüüsi meetod (ühenduse, riiklikul ja kohalikul tasandil) ja eesmärkide määratlemine, kaasa arvatud eelnev ja järgnev mõju hindamine, tulemuste ja tegevuse mõõtmine ja hindamine ning tulemuspõhise eelarve koostamise mehhanismide reguleerimine; arvab, et tuleb tegutseda tagamaks, et liikmesriikide maksuhalduse eeskirjad oleksid liikmesriikides ja eriti euroalal ühtsed ning konteksti arvestavad nii ajastuse kui ka eesmärkide osas; samuti arvab, et need maksuhalduse eeskirjad peaksid olema seotud majanduse juhtimisega, et edendada ühiseid eelarve, majanduse ja investeerimise võimalusi, mis on suunatud samadele eesmärkidele suurema tõhususe ja mitmekordse mõju nimel, ning saavutada märkimisväärseid tulemusi, mis on praegustes rasketes majandustingimustes eriti vajalikud; on seisukohal, et valitseb oht, et kooskõlastamata riiklikud majanduse taastamise plaanid võivad üksteist vastastikku tühistada; märgib sellega seoses, et liikmesriikide eelarved tuleb koostada ühiste majanduslike perspektiivide ja analüüside alusel;
D.

arvestades, et OSCE/ODIHRi valimiste vaatluse missioon teatas oma lõpparuandes, et kuigi märgati mõningaid paranemismärke, ei vastanud 28. septembri 2008. aasta valimised, mis korraldati rangelt kontrollitud keskkonnas vaevu märgatava kampaaniaga ja mida iseloomustas läbipaistvuse puudumine häältelugemisel ning häälte liitmine mitmete valimisjaoskondade vahel, kokkuvõttes siiski rahvusvaheliselt tunnustatud demokraatia standarditele; arvestades, et keskvalimiskomisjoni esimees Lidija Jermošina tunnistas, et „Euroopa partnerid ei tunnistanud 2008. aasta septembris toimunud valimisi täielikult ja tingimusteta rahvusvahelistele standarditele vastavaks”, mis tähendab, et valimiste kaugeim eesmärk jäi täitmata;
3.

täheldab siiski, et viimase 25 aasta jooksul on põllumajandustoodang ELis ÜPP paljude reformide tagajärjel vähenenud ning rõhuasetus on nihkunud kvantiteedilt turupõhisele kvaliteetsele toodangule; on seisukohal, et ELi tootjad on selle poliitikanihke tõttu kaotanud potentsiaalseid turuvõimalusi ning et see on põhjustanud suurenenud sõltuvust väljastpoolt ELi imporditud toiduainetest, mis on toodetud väga erinevate tootmisstandardite alusel, ning see on ELi põllumajandustooted asetanud ebavõrdsetesse konkurentsitingimustesse;
G.

arvestades, et Bosnia serblaste vägede kindral Radislav Krstić on esimene EJRK poolt Srebrenica genotsiidile kaasaaitamises ja sellele õhutamises süüdi mõistetud isik, kuid kõige silmapaistvam süüdistatav Ratko Mladić on peaaegu neliteist aastat pärast traagilisi sündmusi ikka veel vabaduses, ning arvestades, et tuleb tervitada asjaolu, et Radovan Karadžić on nüüd üle antud EJRKle;
H.

arvestades, et Iraani valitsusel ja ametivõimudel on kindel kohustus kaitsta inimõiguste kaitsjaid; arvestades, et eelnimetatud ÜRO inimõiguste kaitsjate deklaratsiooniga, mille ÜRO Peaassamblee võttis konsensuse alusel vastu 1998. aastal, nähakse ette, et riigid võtavad kõik vajalikud meetmed, et tagada pädevate asutuste poolt [inimõiguste kaitsjate] kaitse mis tahes vägivalla, ähvarduse, kättemaksu, de facto või de jure ebasoodsa diskrimineerimise, surve või muu meelevaldse tegevuse eest nende legitiimsetel jõupingutustel edendada inimõigusi,
8.

kutsub ELi institutsioone üles tagama, et kõik ELi kodanikud – naised ja mehed, vanad ja noored, linna- ja maainimesed – võiksid aktiivselt ja võrdõiguslikena osaleda kodanikuühiskonna dialoogis, ilma et neid diskrimineeritaks, ning eelkõige hoolitsema selle eest, et keeleliste vähemuste esindajatel oleks võimalik kasutada sellistel foorumitel oma emakeelt; on seisukohal, et EL peaks sellega seoses kaasa aitama soolise võrdõiguslikkuse põhimõtte elluviimisele ja olema eeskujuks selle põhimõtte edendamisel nii liikmesriikides kui ka väljaspool ELi;
D.

arvestades, et iga-aastastes aruannetes sisalduvad kvantitatiivsed andmed seoses määruse (EÜ) nr 1049/2001 kohaldamisega ELi institutsioonide poolt viitavad sellele, et juurdepääsu dokumentidele on antud rohkematel juhtudel (keeldumiste arvu ja määra üldine vähenemine), kusjuures keeldumise põhjused on ELi institutsioonide vahel erinevad (peamiseks põhjuseks on otsustamisprotsessi kaitsmine), ning et komisjon ja Euroopa Parlament ei ole oma registritesse sisestanud ühtki tundliku sisuga dokumenti, samas kui nõukogu on oma registrisse sisestanud 409st tundliku sisuga dokumendist 79; arvestades, et kvalitatiivsest analüüsist nähtub selgelt, et kõnealuse määruse mitmed sätted on andnud alust erinevateks tõlgendusteks selle nõuetekohase kohaldamise osas, mistõttu on kodanikud pöördunud Euroopa Ombudsmani ja Euroopa Kohtu poole;
D.

arvestades, et UNRWA-l ja maailma toiduabi programmil (WFP) on väga oluline roll Gaza sektoris elavate inimeste varustamisel põhikaupadega ning nendel on rahvusvahelise üldsuse täielik tugi; arvestades, et osa humanitaarabina antavatest toiduainetest, mis olid mõeldud elutingimuste parandamiseks selles piirkonnas, hävis kohaletoimetamisahelas esinevate takistuste tõttu; ning arvestades, et Hamas konfiskeeris 3. ja 5. veebruaril 2009. aastal sadu toidupakke ja tuhandeid tekke, mis olid mõeldud Gaza tsiviilelanikele ning mis tagastati pärast seda, kui UNRWA peatas kogu abi sisseveo Gaza sektorisse;
G.

arvestades, et direktiivi 2005/36/EÜ põhjenduses 32 on sätestatud, et „kutseühenduste ja -organisatsioonide poolt väljaantav Euroopa tasandi kutsekaart võiks lihtsustada spetsialistide vaba liikumist, eelkõige kiirendades infovahetust vastuvõtva ja päritoluliikmesriigi vahel. See kutsekaart peaks muutma võimalikuks erinevates liikmesriikides töötava spetsialisti teenistuskäigu jälgimise. Arvestades täiel määral kõiki andmekaitse sätteid, võiks nimetatud kaart sisaldada teavet spetsialisti kvalifikatsiooni (lõpetatud ülikool või õppeasutused, omandatud kvalifikatsioon, töökogemus), juriidilise tegutsemisvormi, tema suhtes rakendatud kutsealaga seotud sanktsioonide ning vastava pädeva ametiasutuse kohta”;
1.

tunnistab, et direktiivi 2002/14/EÜ ülevõtmine on mõnes liikmesriigis oluliselt hilinenud, mistõttu on selle hindamiseks vaja rohkem aega; rõhutab siiski, et liikmesriikides, kus varem polnud töötajate teavitamise ja nõustamise üldist süsteemi, on kõnealusel direktiivil märkimisväärne mõju;